Uqeṭɛan-agi d acengu ameqqran n Yiṭerkiyen, d aḥeddad. Ihi, ceyyɛen-as-d ɣer Bordj Menaiel i wakken ad mranjin. Uqeṭɛan yesɛqa sebɛa warraw-is. Ruḥen ɣef zwayel, uassan-nni ɣef zwayel i leḥḥun. Mi kren ad ruḥen yenna-asen babat-sen :’’ teẓram, cfut-iyi ɣef lheddra tamezwarut akked tneggarut, ayen-nniḍen, ur t-iyi-d-tettawit ara ! akken wwḍen, qqnen zwayel, yenna-asen Uṭerki-nni :’’lɛeslam-nwen ay arraw n umnafaq’’. Ha-tt-an lheddra tamezwarut. Mi kkren ad d-uɣalen, yenna-asen : ‘’iḥqa, anda i tzedɣem ?’’ Nnan-as deg Yiɣil n Uqeṭɛan. Mi dwwḍen s axxam, yenna-asen babat-sen : ‘’d acu i awen-d-yenna ?’’ Ɛwden-as ayen i d-slan seg tazwara d taggara. Yekker babat-sen, yenna : ‘’ ḥṣut tameddit ad aɣ-d-awḍen.’’ Kkren qelben tisemmirin i yiserdan, ṭṭfen abrid nnejlan. Tameddit-nni kan, wwḍen-d Yiṭerkiyen ɣer Yiɣel n Uqeṭɛan, reyben ixxamen akken ma llan, meɛna zegglen later n yimezdaɣ.